Covid-19-statistieke: Getal gevalle, sterftes en toetse gedoen | Maroela Media
Dr. Zweli Mkhize, minister van gesondheid. (Foto: GCIS)
Altesaam 27 403 Covid-19-gevalle is reeds in Suid-Afrika aangemeld met 577 Covid-19-verwante sterftes.
Volgens dr. Zweli Mkhize, minister van gesondheid, het die Wes-Kaap steeds die meeste Covid-19-gevalle aangemeld, naamlik 17 700 gevalle gevolg deur Gauteng met 3 329 gevalle. Die Oos-Kaap het 3 306 gevalle en KwaZulu-Natal 2 349 gevalle. Die Vrystaat het 225 gevalle, Limpopo 144 gevalle, Mpumalanga 111 gevalle, Noordwes 134 gevalle en die Noord-Kaap 51 gevalle.
Intussen is nog 25 Covid-19-verwante sterftes in die afgelope 24 uur-toetssiklus aangemeld. Een van die oorledenes is ŉ werknemer by die Nasionale Gesondheidslaboratoriumdiens (NHLS). Volgens Mkhize het die werknemer reeds ŉ paar weke terug Covid-19 opgedoen waarna sy in ŉ hospitaal opgeneem is.
“Ons wil graag ons medelye betuig met die geliefdes van al die oorledenes en ook die gesondheidsorgwerkers bedank wat die pasiënte behandel het.”
Volgens Mkhize het 14 370 mense reeds van die virus herstel. Daar is in die afgelope 24 uur-toetssiklus altesaam 20 727 toetse gedoen wat beteken ŉ totaal van 655 723 toetse is reeds gedoen. Mkhize het ook bekend gemaak dat ŉ totaal van 29 948 toetse nog nie toegewys is nie.
“Dit is weens ŉ gebrek aan voldoende data wat aangeteken is, en dit vereis dat die Nasionale Instituut vir Oordraagbare Siektes (Nios) elke toets moet verifieer voordat dit aan ŉ provinsie toegewys word.”
Verspreiding van Covid-19-gevalle volgende ouderdomsgroep:
0-4 jaar 398 (1,5%)
5-9 jaar 357 (1,3%)
10-14 jaar 482 (1,8%)
15-19 jaar 665 (2,4%)
20-24 jaar 1 886 (6,9%)
25-29 jaar 3 433 (12,5%)
30-34 jaar 3 911 (14,3%)
35-39 jaar 3 809 (13,9%)
40-44 jaar 3 122 (11,4%)
45-49 jaar 2 632 (9,6%)
50-54 jaar 2 094 (7,6%)
55-59 jaar 1 659 (6,1%)
60-64 jaar 1 003 (3,7%)
65-69 jaar 660 (2,4%)
70-74 jaar 443 (1,6%)
75-79 jaar 311 (1,1%)
80 jaar en ouer 415 (1,5%)
Onbekend 123 (0,4%)
Totaal: 27 403
Sterftes- en herstelsyfers volgens provinsie:
Provinsie: Aantal sterftes: Aantal mense wat herstel het:
Oos-Kaap 77 1700
KwaZulu-Natal 50 1 180
Noord-Kaap 1 30
Wes-Kaap 406 9 157
Totaal: 577 14 370
Mans: Vroue: Totaal:
308 (53,4%) 269 (46,6%) 577
Sterftes volgens ouderdomsgroep:
Ouderdom: Sterftes: Persentasie:
0-9 jaar 2 0,3%
10-19 jaar 1 0,2%
20-29 jaar 4 0,7%
30-39 jaar 33 5,7%
40-49 jaar 61 10,6%
50-59 jaar 144 25%
60-69 jaar 153 26,5%
70-79 jaar 113 19,6%
80-89 jaar 55 9,5%
90-99 jaar 11 1,9%
Totaal: 577 100%
Glo nie n woord wat die knaap se nie. Is hy seker sy skyfie tussen die ore is die regte een.
Maklike manier om die hele land binne 4 dae te toets, rig ‘n toetssentrum by elke bottelstoor in SA op vanaf eerskomende Maandag tot Donderdag.
Moenie lieg nie my maat. Jy gaan jou agterwereld sien waaneer hier in Junie, Julie en Augustus die paw paw rerig die waaier slaan. Die Wes-Kaap is die ENIGSTE provinsie wat reg is vir die paw paw! Kan jy jou verbeel….. President Nkosazana-Zuma kon net net nie President maak nie, Cyril Ramaphosa het President gemaak alhoevel hy nou Eeerste Minister is, en die ou will graag President word. Ou Bheki Cele en Ace Magashule moet nou net hulle hoede ingooi vir President, dan is die sirkus kompleet!
Ek sal bitter graag al die ander sterftes ook wil sien.
Hulle tel seker nie.
Die mense wat herstel het, het hulle regtig die virus gehad ?